text: সাউথ টাউন জামে মসজিদ ঢাকার অদূরে কেরানীগঞ্জের বাঘৈরের রাজেন্দ্রপুর সাউথ টাউন এলাকায় অবস্থিত একটা নান্দনিক, নয়াভিরাম সুদৃশ্য মসজিদ। বাংলাদেশ ডেভেলপমেন্ট কোম্পানি লিমিটেডের কর্ণধার মোস্তফা কামাল মঈনুদ্দিন হচ্ছেন এর উদ্যোক্তা।  আধ বিঘা জমির উপর মসজিদটি নির্মিত হয়েছে। সাউথ টাউনের এই মসজিদটি তৈরি করতে সময় লেগেছে প্রায় দুই বছর। 
  একতলা মসজিদটিতে একসঙ্গে প্রায় সাড়ে ৬০০ লোক জামাতে নামাজ পড়তে পারেন। এতে প্রধান ফটক আছে তিনটি। দুই পাশে আছে আরও দুটি দরজা। চারপাশে প্রচুর দু'স্তরের জানালা তৈরি করে আলো ঢোকার ব্যবস্থা করা হয়েছে। এই মসজিদের নান্দনিক দৃশ্য দেখার জন্য মানুষ ঢাকা থেকে ছুটে যায়।
  
  যেভাবে যাবেন 
  ঢাকার গুলিস্তান থেকে বাবুবাজার ব্রিজ পার হয়ে ঢাকা-মাওয়া মহাসড়কে উঠতে হবে। যেতে হবে রাজেন্দ্রপুর। রাজেন্দ্রপুরের নতুন কারাগারের একটু পরে হাতের ডান দিকেই সাউথ টাউন প্রকল্প। এই আবাসন প্রকল্পের প্রধান ফটক থেকে ৮-১০ মিনিট হেঁটে ভেতরে ঢুকতেই দূর থেকে চোখে পড়বে এই মসজিদ।
  
  আরো দেখুন
   বাংলাদেশের মসজিদের তালিকা
   ঢাকা বিভাগের মসজিদের তালিকা
  
  তথ্যসূত্র 
  
  বিষয়শ্রেণী:ঢাকার মসজিদ
title: সাউথ টাউন জামে মসজিদ